4.1.2023.
LV
Eiropas Savienības Oficiālais Vēstnesis
L 2/17
(7)
Iestāde zinātniskajā atzinumā secināja, ka, ievērojot ierosinātos lietošanas nosacījumus, ar Lentinula edodes (šitake sēnes) micēliju fermentētu zirņu un rīsu proteīns ir nekaitīgs.
Tāpēc minētais zinātniskais atzinums ir pietiekams pamats, lai varētu konstatēt, ka fermentēto zirņu un rīsu proteīns, ja to izmanto miltu konditorejas izstrādājumos, maizē, maizītēs, grauzdiņos, picās, brokastu pārslās, graudaugu batoniņos, dzērienos uz augļu un dārzeņu bāzes, šķīstošo dzērienu pulveros, šokolādes un kakao konditorejas izstrādājumos, piena produktu analogos un nepiena ēdienreizes aizstājējos svara kontrolei, fermentētos produktos uz piena bāzes, makaronu izstrādājumos, gaļas izstrādājumos un gaļas produktos, zupās (lietošanai gatavās) un zupas koncentrātos vai pulveros, salātos, gaļas analogos, dzērienos uz piena bāzes un ēdienreizes aizstājējos svara kontrolei, kas paredzēti visām lietotāju grupām, atbilst nosacījumiem tā laišanai tirgū saskaņā ar Regulas (ES) 2015/2283 12. panta 1. punktu.
(8)
Iestāde zinātniskajā atzinumā arī norādīja, ka tās secinājums par jaunā pārtikas produkta nekaitīgumu ir balstīts uz pieteikuma iesniedzēja dokumentācijā ietvertajiem zinātniskajiem pētījumiem un jaunā pārtikas produkta detalizēta ražošanas procesa apraksta un sastāva analīzes datiem, un bez šiem datiem tā nebūtu varējusi novērtēt jauno pārtikas produktu un nonākt pie secinājuma.
(9)
Komisija lūdza pieteikuma iesniedzēju sīkāk precizēt iesniegto pamatojumu prasībai aizsargāt īpašumtiesības uz minētajiem zinātniskajiem pētījumiem un datiem, un precizēt prasību attiecībā uz ekskluzīvām tiesībām atsaukties uz tiem saskaņā ar Regulas (ES) 2015/2283 26. panta 2. punkta b) apakšpunktu.
(10)
Pieteikuma iesniedzējs paziņoja, ka pieteikuma iesniegšanas laikā tam bija īpašumtiesības un ekskluzīvas tiesības atsaukties uz zinātniskajiem pētījumiem un datiem par jaunā pārtikas produkta detalizētu ražošanas procesa aprakstu un sastāva analīzi un ka trešās personas nevar likumīgi piekļūt šiem datiem, tos izmantot vai atsaukties uz tiem.
(11)
Komisija visu pieteikuma iesniedzēja sniegto informāciju novērtēja un konstatēja, ka pieteikuma iesniedzējs Regulas (ES) 2015/2283 26. panta 2. punktā noteikto prasību izpildi ir pamatojis pietiekami.
Tāpēc zinātniskie pētījumi un dati par jaunā pārtikas produkta detalizētu ražošanas procesa aprakstu un sastāva analīzi būtu jāaizsargā saskaņā ar Regulas (ES) 2015/2283 27. panta 1. punktu.
Attiecīgi atļauja piecu gadu periodā pēc šīs regulas stāšanās spēkā Savienības tirgū laist ar Lentinula edodes (šitake sēnes) micēliju fermentētu zirņu un rīsu proteīnu būtu jādod tikai pieteikuma iesniedzējam.
(12)
Tomēr, lai gan jaunā pārtikas produkta atļauja un tiesības atsaukties uz pieteikuma iesniedzēja dokumentācijā ietvertajiem zinātniskajiem pētījumiem un datiem ir vienīgi pieteikuma iesniedzējam, tas turpmākajiem pieteikuma iesniedzējiem neliedz pieteikties uz atļauju laist tirgū to pašu jauno pārtikas produktu ar nosacījumu, ka pieteikums ir pamatots ar likumīgi iegūtu informāciju, kas pamato šādas atļaujas piešķiršanu.
(13)
Ir lietderīgi, ka ar Lentinula edodes (šitake sēnes) micēliju fermentētu zirņu un rīsu proteīnu kā jaunu pārtikas produktu jauno pārtikas produktu Savienības sarakstā iekļauj kopā ar Regulas (ES) 2015/2283 9. panta 3. punktā minēto informāciju.
(14)
Ar Lentinula edodes (šitake sēnes) micēliju fermentētu zirņu un rīsu proteīns būtu jāiekļauj jauno pārtikas produktu Savienības sarakstā, kas noteikts Īstenošanas regulā (ES) 2017/2470.
Tāpēc attiecīgi būtu jāgroza Īstenošanas regulas (ES) 2017/2470 pielikums.
(15)
Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
IR PIEŅĒMUSI ŠO REGULU.
1. pants 1.
Ar Lentinula edodes (šitake sēnes) micēliju fermentētu zirņu un rīsu proteīnu ir atļauts laist Savienības tirgū.
Ar Lentinula edodes (šitake sēnes) micēliju fermentētu zirņu un rīsu proteīnu iekļauj jauno pārtikas produktu Savienības sarakstā, kas noteikts Īstenošanas regulā (ES) 2017/2470.